open-index/open-wikipedia-markdown huggingface dataset:
דרו פרגוסון

**אנדרסון דרו פרגוסון החמישי** (באנגלית: **Anderson Drew Ferguson IV**; נולד ב-15 בנובמבר 1966) הוא פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השלישי של מדינת ג'ורג'יה בין השנים 2017–2025. מחוז קונגרס זה משתרך מפרווריה הדרומיים של אטלנטה לפרוורים הצפוניים של קולומבוס. פרגוסון, חבר המפלגה הרפובליקנית, כיהן טרם היבחרו אל הקונגרס האמריקאי כראש עיריית וסט פוינט.

## ביוגרפיה
פרגוסון נולד בעיר ואלי (Valley) שבמזרח אלבמה. הוא בוגר אוניברסיטת ג'ורג'יה והמכללה הרפואית של ג'ורג'יה, שהיא חלק מאוניברסיטה אוגוסטה. טרם כניסתו לפוליטיקה של ארצות הברית היה פרגוסון רופא שיניים משפחתי במרפאה בבעלותו. הוא היה חבר במועצת העירייה של וסט פוינט, ולאחר מכן כיהן כראש העיר מ-2008 ועד 2016, אז התפטר כדי להתמקד במסע הבחירות שלו אל בית הנבחרים של ארצות הברית.

בבחירות 2016, פרגוסון התמודד על ייצוג מחוז הקונגרס השלישי של ג'ורג'יה בבית הנבחרים של ארצות הברית. נציג המחוז המכהן, לין וסטמורלנד , פרש מהחיים הציבוריים. בבחירות המקדימות שהתקיימו במפלגה הרפובליקנית – התחרות האמיתית במעוז רפובליקני זה – ניצב בפני חבר הסנאט של ג'ורג'יה מייק קריין. משאף אחד מהם לא גרף לפחות 50% מהקולות, נכפה עליהם סיבוב שני (Runoff), זאת לאחר ששניהם קיבלו כל אחד 27% מהקולות ופער של מאה קולות בלבד הפריד ביניהם. ב-26 ביולי 2016 גבר פרגוסון על קריין עם 54% מהקולות. ביום הבחירות הכלליות בנובמובר, ניצח פרגוסון את אנג'לה פנדלי, מועמדת המפלגה הדמוקרטית, וגרף 68% מקולות הבוחרים

בהתמודדותו אל הקונגרס ב-2016, מיקד פרגוסון את מצע הבחירות שלו על ביטחון לאומי בגבולות, חיסול המדינה האסלאמית וחיזוק הכוחות המיוחדים של צבא ארצות הברית, החלפת מס ההכנסה במס שטוח, ביטול חוק הגנת החולה וטיפול בר השגה ותמיכה בתיקון לחוקת ארצות הברית שיגביל את תקופות הכהונה בקונגרס. פרגוסון הושבע לתפקידו ב-3 בינואר 2017, עם התכנסות הקונגרס ה-115 של ארצות הברית.

בנובמבר 2018, לאחר שנבחר מחדש בבחירות האמצע באותו החדש, מונה פרגוסון בידי סטיב סקליס לסגן המצליף הראשי בסיעה הרפובליקנית בבית הנבחרים. תפקיד זה מהווה אבן דרך היסטורית לתפקידים בכירים יותר בסיעה הרפובליקנית. לדוגמה, מנהיג הרוב העתידי אריק קנטור ומנהיג מיעוט הבית הנוכחי קווין מקארתי שימשו פעם כסגן הראשי. פרגוסון חתם על התובענה הייצוגית שביקשה לבטל את תוצאות הבחירות לנשיאות ארצות הברית 2020, אחד מארבעה נציגי ג'ורג'יה בקונגרס שעשו זאת. בית המשפט העליון של ארצות הברית דחה את התביעה ב-11 בדצמבר 2020. המיזם "Vote Smart" מדווח כי סקירת עמדותיו השמרניות העניקה לפרגוסון הערכה בת 55%.

ב-14 בדצמבר 2023 הודיע פרגוסון כי לא יתמודד לתקופת כהונה נוספת בבחירות 2024 על מנת לבלות יותר זמן עם משפחתו.

## קישורים חיצוניים

* 

* אתר האינטרנט האישי של דרו פרגוסון 
* 

## הערות שוליים

קטגוריה:רופאי שיניים אמריקאים
קטגוריה:בוגרי אוניברסיטת ג'ורג'יה
קטגוריה:ראשי עיריות בג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מג'ורג'יה
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1966
דניאל ביילי

**דניאל אברטון ביילי** (באנגלית: **Daniel Everton Bailey**; נולד ב-9 בספטמבר 1986) הוא אצן מאנטיגואה וברבודה. זוכה מדליית ארד באליפות העולם באולם (דוחה 2010) בריצת 60 מטר ומקום רביעי באליפות העולם (ברלין 2009) בריצת 100 מטר. הוא ייצג את מדינתו ב-4 אולימפיאדות (אתונה 2004 - ריו דה ז'ניירו 2016) וזכה לכבוד לשאת את דגל מדינתו בטקס הפתיחה ב-3 מהן. 

## ביוגרפיה

### 2004
באולימפיאדת אתונה (2004) הוא זכה לכבוד לשאת את דגל מדינתו בטקס הפתיחה. במשחקים עצמם, הוא סיים במקום 51 בריצת 100 מטר בתוצאה של 10.51 שניות.

### 2005
באליפות העולם שנערכה בהלסינקי, פינלנד בשנת 2005 הוא סיים במקום 33 בריצת 100 מטר בתוצאה של 10.49 שניות.

### 2008
באולימפיאדת בייג'ינג (2008) הוא סיים במקום 20 בריצת 100 מטר בתוצאה של 10.23 שניות.

### 2009
בתחרות שענרכה בפריז, צרפת ב-17 ביולי 2009 הוא קבע בריצת 100 מטר שיא לאומי דחש של 9.91 שניות.
#### מקום רביעי באליפות העולם בריצה ההיסטורית ל-100 מטר
חודש לאחר מכן, באליפות העולם שנערכה בברלין, גרמניה ב-16 באוגוסט הוא סיים במקום רביעי בריצת 100 מטר בתוצאה של 9.93 שניות, אחרי יוסיין בולט מג'מייקה שקבע שיא עולם חדש של 9.58 שניות, טייסון גיי מארצות הברית שקבע שיא לאומי חדש של 9.71 שניות ואסאפה פאוול מג'מייקה (9.84 שניות).

### 2010
#### מדליית ארד באליפות העולם באולם
באליפות העולם באולם שנערכה בדוחה קטר ב-13 במרץ 2010 הוא זכה במדליית ארד בריצת 60 מטר בתוצאה של 6.57 שניות, אחרי דוויין צ'יימברס מבריטניה (6.48 שניות) ומייק רוג'רס מארצות הברית (6.53 שניות).

### 2011
באליפות העולם שנערכה בדאיגו, קוריאה הדרומית בשנת 2011 הוא סיים במקום חמישי בריצת 100 מטר בתוצאה של 10.26 שניות. בשלב חצי הגמר הוא קבע תוצאה של 10.14 שניות.

### 2012
באולימפיאדת לונדון (2012) הוא זכה לכבוד לשאת את דגל מדינתו בטקס הפתיחה בפעם השנייה. במשחקים עצמם, הוא סיים במקום 17 בריצת 100 מטר בתוצאה של 10.16 שניות. בשלב המוקדמות הוא קבע תוצאה של 10.12 שניות ועלה מהמקום ה-13 לשלב חצי הגמר.

### 2013
באליפות העולם שנערכה במוסקבה, רוסיה בשנת 2013 הוא סיים במקום 40 בריצת 100 מטר בתוצאה של 10.45 שניות.

### 2015
באליפות העולם שנערכה בבייג'ינג, סין בשנת 2015 הוא סיים במקום 6 בריצת שליחים 4x100 מטר בתוצאה של 38.61 שניות.

### 2016
באולימפיאדת ריו דה ז'ניירו (2016) הוא זכה לכבוד לשאת את דגל מדינתו בטקס הפתיחה בפעם השלישית. במשחקים עצמם, הוא סיים במקום 23 בריצת 100 מטר בתוצאה של 10.20 שניות. הוא עלה משלב המוקדמות לשלב חצי הגמר אך לא השתתף בריצה זו.

## שיאים אישיים
### אצטדיון
* ריצת 100 מטר: 9.91 שניות (2009)
* ריצת 200 מטר: 20.40 שניות (2014)
### אולם
* ריצת 60 מטר: 6.54 שניות (2009)

## קישורים חיצוניים

קטגוריה:אצנים
קטגוריה:ספורטאים אנטיגואים
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:ילידי 1986
אונס במהלך רצח העם הארמני

[ממוזער|324x324 פיקסלים|ארבע נשים ארמניות שנמכרו כשפחות מין אך חולצו על ידי המיסיונרית הדנית, [קארן ג'אפה ]]
**אונס במהלך [[רצח העם הארמני]]** בוצע על ידי האימפריה העות'מאנית שבראשה עמדה מפלגת הטורקים הצעירים ובוצע על ידי הצבא הטורקי, מיליציות ואנשי ציבור. עוד לפני ביצוע רצח העם הארמני שימשה השפלה מינית כשיטה להפחדת האוכלוסייה הארמנית המקומית. נשים ונערות צעירות לא רק היו קורבן לאונס אלא גם נאלצו להתחתן בכפייה, להיות חלק ממעגל זנות כפויה ועבדות מינית.

מפקדים צבאיים אמרו לחייליהם "לעשות [לנשים] מה שתרצו", מה שהביא להתעללות מינית רווחת. מגורשות הוצגו עירומות בדמשק ונמכרו כשפחות-מין באזורים מסוימים, כולל מוסול על פי דיווחו של הקונסול הגרמני שם, דבר שהיווה מקור חשוב של הכנסה לחיילים המלווים. רוסלר, הקונסול הגרמני בחלב בזמן רצח העם, שמע מארמני "אובייקטיבי" שבערך רבע מהנשים הצעירות שמראיהן היה "נאה פחות או יותר", נאנסו באופן קבוע על ידי שוטרים, וש"היפות עוד יותר" נאנסו על ידי 10–15 גברים. כתוצאה מכך נערות ונשים הושארו מאחור למות.

## היסטוריה

במקביל לפרוץ מלחמת העולם הראשונה החל רצח העם הארמני שבו האוכלוסייה הארמנית נשלחה לצעדות מוות ולבסוף הורעבו למוות ועונו. במהלך הצעידות אנסו הטורקים את מעט הנשים, הילדות הצעירות והנערים ששרדו את אותן צעידות מוות.

במהלך רצח העם הארמני, אונס הנערות הצעירות היה דבר שתוכנן לפני ביצועו, במרבית המקרים הוחלט לתקוף את הנערות בבתיהם עוד בטרם יגורשו מהכפר או במהלך צעדות המוות שהתרחשו ברחבי המדבר הסורי. לדברי עדי ראייה ממעשי האונס כל נערה שהייתה מעל גיל שתים עשרה נאנסה, לעיתים גם צעירות יותר נאנסו. הנשים נאנסו כחלק מאונס קבוצתי וחלקן אף התאבדו לאחר מכן.

## ראו גם
* ההשתוללות במונטה קאסינו

## לקריאה נוספת

* 
* 
* 
* 


## הערות שוליים

קטגוריה:רצח העם הארמני
קטגוריה:אונס
קטגוריה:אלימות מינית בזמן מלחמה
שאנדור אולמן

**שאנדור אוּלמן, אביר אֶרֵינִי** (בהונגרית: **lovag Erényi Ullmann Sándor**, ידוע גם כ-**Alexander de Erény Ullmann**,  18 בפברואר 1850 פשט – 1 באוגוסט 1897 באד אישל) היה משפטן, כלכלן, נדבן ופוליטיקאי יהודי-הונגרי.

## קורות חיים
שאנדור אולמן נולד בשנת 1850 בפשט כבנו השלישי מבין ארבעת ילדיהם של קארוי אולמן (1809–1880), מייסד חברת הביטוח הראשונה בהונגריה וסגן יושב ראש בנק המסחר של פשט, ושל אשתו, שרולטה (שלרוטה).

הוא התחנך בבודפשט ובווינה, בה סיים בשנת 1872 את התואר "דוקטור למשפטים". בשנת 1873 התקבל ללשכת עורכי הדין.
בשנת 1879 נבחר ל"ועד עיר הבירה". בשנת 1880 אחרי מות אביו זכתה המשפחה לתואר אצולה מידי הקיסר פרנץ יוזף של האימפריה האוסטרו-הונגרית. יחד עם אחיו תרם קרן של 3000 פורינט עבור האקדמיה ההונגרית למדעים.
בשנים 1884–1892 ייצג אולמן את מחוז הבחירות אלשוארפאש (בימינו ארפאשו דה ז'וס (קומונה) ברומניה) בפרלמנט ההונגרי בבודשפט.
אולמן כתב מאמרים ומסות בסוגיות משפטיות וכלכליות בעיתונים פסטר לויד, "אלנר" (Ellenör - "המפקח") ונויצייט (Neuzeit - זמן חדש) וכן בכתב העת היהודי Egyenlőség ("שוויון")
החל משנת 1885 היה פעיל בהנהגת האגודה לסיוע לסופרים ההונגרים. כמו כן השתתף בהקמת האיגוד "פוליקליניקה" לבריאות והיה חבר בהנהגתו.
בשנת 1897 נפטר אולמן משבץ בבאד אישל, בגיל 47.
לפי הזמנתו נבנה בשנת 1884 בבודפשט בדרך אנדראשי 11 פינת דיולה קאלדי, הבניין התלת -קומתי המכונה "ארמון אולמן" שתוכנן בסגנון נאו-רנסאנס על ידי האדריכל וילמוש פרוינד.

אולמן היה נשוי לבטי לבית פריש ונולד להם בן בשם אנדור.

## ספריו
*1877 - **A Részvényes Kereseti Jogáról** - על הזכויות המשפטיות של בעלי המניות
*1879 - **A Kényszeregyezség Kérdéséhez** - "על סוגיית ההסדרים הכפויים"
*1880 - **Az Ipartörvény Reviziója** - על תיקון חוקי התעשייה
*1882 - **A Magyar Kereskedelmi és Iparkamarák Reformja** - על הרפורמה של לשכות המסחר והתעשייה ההונגריות
*1888 - **Zsidó Felekezeti Ügyek Rendezése** - על הסדר העניינים הדתיים היהודים

## קישורים חיצוניים

*Isidore Singer, Lajos Venetianer "Alexander Ullmann  de Ereny" in Jewish Encyclopaedia
*הערך Ullmann Family  באנציקלופדיית YIVO של יהדות מזרח אירופה
*באתר  Arcanum Digitheca על הסופרים ההונגרים
*בלקסיקון היהודי ההונגרי בעריכת פטר אויווארי, 1929
* באתר mazsihisz 

## הערות שוליים

קטגוריה:כלכלנים יהודים הונגרים
קטגוריה:חברי האספה הלאומית ההונגרית
קטגוריה:יהודים חברי הפרלמנט ההונגרי
קטגוריה:אצולה יהודית הונגרית
קטגוריה:נדבנים יהודים הונגרים
קטגוריה:בעלי תואר דוקטור מאוניברסיטת וינה
קטגוריה:משפטנים יהודים הונגרים
קטגוריה:משפחת אולמן
קטגוריה:הונגרים שנולדו ב-1850
קטגוריה:הונגרים שנפטרו ב-1897
Allegro

**אלגרו** (בפולנית: **Allegro**) היא פלטפורמת מסחר אלקטרוני בשפה הפולנית.

החברה מעסיקה כ-2,100 עובדים ברחבי פולין והמטה החברה ממוקם בעיר פוזנן.

על פי דירוג אלקסה, האתר הוא בין 250 האתרים הנפוצים ביותר בעולם ודורג במקום החמישי בפולין.

## היסטוריה
חברת אלגרו הוקמה בשנת 1999 על ידי חברת סרף סטופ שופ (Surf Stop Shop) ונרכשה מיד לאחר מכן על ידי אתר המכירות הפומביות המקוונות QXL Ricardo.

בשנת 2007 מותג האתר מחדש ושונה שמו לטרדוס (Tradus).

בשנת 2008 רכשה חברת נספרס (Naspers) את קבוצת אלגרו לשלשת קרנות ההשקה סינבן (Cinven), פרמירה (Permira) ומיד-יורופ (Mid Europa Partners).

בשנת 2011, רשמה החברה ציון דרך כאשר מנתה כ-11 מיליון משתמשים ובשנת 2017 הגיעה אף ל-20 מיליון משתמשים.

## קישורים חיצוניים

*  
* 
* 

## הערות שוליים

קטגוריה:חברות פולניות
קטגוריה:חברות מסחר אלקטרוני
יחסי טורקיה–סומליה

**יחסי טורקיה–סומליה** (; ) הם היחסים הדיפלומטיים בין **[[טורקיה|רפובליקת טורקיה]]** לבין **[[סומליה|הרפובליקה הפדרלית של סומליה]]**. שתי המדינות הן בעלות ברית בתחומים רבים דוגמת בריאות, חינוך צבא וביטחון.

## היסטוריה
ממוזער|240px|ימין|המושבה הפורטוגזית במומבסה
[ממוזער|250px|[נשיא סומליה, חסן שייח' מחמוד עם ראש ממשלת טורקיה, רג'פ טאיפ ארדואן, 2015]]
### ימי הביניים
בתקופת ימי הביניים, שמרו סולטנות אג'וראן וסולטנות אדאל על יחסי מסחר וביטחון איתנים עם האימפריה העות'מאנית. סולטנות אג'וראן מכרה באופן קבוע לעות'מאנים כלי ירייה דרך נמל מוזאפפר במוגדישו. בתמורה, העות'מאנים סיפקו לאג'וראנים סיוע צבאי נרחב בעת מלחמת אג'וראן–פורטוגל.

במהלך המאה ה-16 המתיחות בין האג'ורים לפורטגזים הסלימה. היחסים הפוריים בין סולטנות אג'וראן לעות'מאנים הדאיגו את הפורטוגזים, שכן יפסידו בלחימה נגדם. העות'מאנים אף התקיפו ספינת לוחמה של הפורטוגזים, בעת שניסו להפציץ את העיר מוגדישו. שיתוף הפעולה של האג'ורים והעות'מאנים נגד הפורטוגזים הגיע לנקודת שיא בשנות ה-80 של המאה ה-16, כאשר האג'ורים הצטרפו ללחימה של הערבים והסווהילים נגד השלטונות הפורטגזיים. האג'ורים שלחו מברק לשודד הים העות'מאני מיר עלי בג, הקורא לו להצטרף למלחמה. עלי בג נענה בחיוב, ושלח צי עות'מאני גדול שתקף את הקולוניות הפורטוגזיות בדרום-מזרח אפריקה. המתקפה הזו צלחה, גירשה פורטוגזים רבים מערים גדולות דוגמת פייט, מומבסה וקילווה קיסיוואני, והקטינה את חוג ההשפעה של פורטוגל ב. לאורך המאה ה-16 וה-17, סולטנות אג'וראן התריסה נגד המונופול הכלכלי של פורטוגל באוקיינוס ההודי, תוך שימוש במטבעות חדשים בדומה לאלו של האימפריה העות'מאנית. הדבר גרם לעיצום היחסים הכלכליים בין שני העמים.

במלחמת אתיופיה–אדאל, העניקו העות'מאנים סיוע צבאי נרחב לסולטנות אדאל, שהפסידו בלחימה.

### בעת המודרנית
בשנת 1969, טורקיה וסומליה נמנו במדינות המייסדות של "הארגון לשיתוף פעולה אסלאמי" (OIS). טורקיה החזיקה שגרירות רשמית בבירת סומליה, אך זו נסגרה ב-1991 בשל מלחמת האזרחים בסומליה. על אף סגירת השגרירות, הרשויות הטורקיות תיקשרו עם ממשלת המעבר הלאומית החדשה וממשלת המעבר הפדרלית של סומליה באמצעות השגרירות הטורקית באדיס אבבה, בירת אתיופיה.

במחצית שנת 2011, ממשלת טורקיה פתחה מחדש את השגרירות במוגדישו, לאחר ביקורו של ראש ממשלת טורקיה רג'פ טאיפ ארדואן. טורקיה נחשבת למדינה הראשונה שחידה את יחסיה הדיפלומטיים עם סומליה לאחר מלחמת האזרחים.

בינואר 2015, ראשיהם של שתי המדינות חנכו פרויקטים חדשים באדמת סומליה במימון טורקי. באותה שנה הוקם מחנה TURKSOM בעיר מוגדישו.

## קישורים חיצוניים

* 

## הערות שוליים

קטגוריה:ערכים ללא קטגוריות פיזיות - יחסי חוץ
קומפוסט תולעים

שמאל|ממוזער|200x200 פיקסלים|קומפוסט תולעים
**קומפוסט תולעים** או **דשונת תולעים** (**Vermicompost**) היא שיטה ליצירת קומפוסט באמצעות שימוש בתולעים המפרקות פסולת אורגנית והופכים אותה לדשונת עשירה בחומרים מזינים.

קומפוסט תולעים הוא תוצר של תהליך הפירוק פסולת אורגנית באמצעות מינים שונים של תולעים, בדרך כלל מן המינים איסניה פטידה, תולעים לבנות (Enchytraeus buchholzi) ותולעי אדמה אחרות, כדי ליצור תערובת של פסולת ירקות או מזון בתהליך פירוק, חומרי מצע, והומוס. תהליך זה נקרא באנגלית "ורמיקומפוסטינג" vermicomposting, ואילו גידול תולעים למטרה זו נקרא ורמיקולטורה.

תוצר העיכול של התולעים (נקרא גם הומוס תולעים) הוא התוצר הסופי של פירוק החומרים האורגניים ידי תולעי אדמה. הוכח כי תוצרים אלה מכילים רמות מופחתות של מזהמים וריכוזים גבוהים יותר של חומרים מזינים מאשר אלה הקיימים בחומרים האורגניים טרם הפכו לדשונת.

דשונת תולעים מכילה חומרים מזינים מסיסים במים ומהווה דשן אורגני מצוין ועשיר בחומרים מזינים. דשונת תולעים משמשת בחקלאות בכלל ובחקלאות אורגנית בפרט.

את השיטות ליצירת דשן תולעים ניתן ליישם גם לטיפול בשפכים. גרסה אחת של התהליך היא סינון באמצעות תולעים, לפירוק החומר האורגני, הפתוגנים וכמות החיידקים האווירנים ממי שפכים או ישירות משפכי אסלות.

## סקירה כללית
דשונת תולעים צברה פופולריות בסביבה התעשייתית ובסביבה הביתית כיוון שלעומת שיטות מקובלות ליצירת דשונת, שיטה זו לטיפול בפסולת אורגנית היא מהירה יותר. בתהליך יצירת דשונת תולעים מצואה היא מכילה רמות מליחות נמוכות יותר משיטות אחרות לטיפול בצואה.

תולעי אדמה (או תולעי קומפוסט) הזוכות לשימוש הרב ביותר הן מהמין איסניה פטידה, אם כי השלשול האירופי (*Eisenia hortensis)* ותולעת אדמה אדומה (*Lumbricus rubellus*) יכולות לשמש אף הן ליצירת דשונת תולעים. תולעי איסניה פטידה מומלצים על ידי רוב המומחים לדשונת תולעים, כיוון שתצרוכת המזון שלהן גבוהה יותר והן מתרבות במהירות.

דשונת תולעים, המכילה חומרים מזינים מסיסים במים, היא דשן אורגני עשיר אשר טוב להכנת הקרקע באופן יעיל לקליטת הצמחים. דשונת תולעים משמשת לעיתים כדשן אורגני. כיוון שתולעי האדמה טוחנות ומערבבות באופן אחיד מינרלים בצורותם הפשוטה, דשן זה זמין לצמחים. מערכות העיכול של התולעים יוצרות סביבה המאפשרת למינים מסוימים של חיידקים לשגשג כדי לסייע ביצירת סביבת אדמה "חיה" לצמחים. אותה אדמה שעברה במערכת העיכול של תולעי האדמה נקרא דרילוספירה.

דשונת תולעים מקובלת מאוד בתחום הפרמקלצ'ר.

## קישורים חיצוניים

## הערות שוליים

קטגוריה:צואה
קטגוריה:טכנולוגיה סביבתית
קטגוריה:פינוי פסולת
קטגוריה:תולעים
קטגוריה:קומפוסט
הנחש (מיני-סדרה)

**הנחש** (באנגלית: The Serpent) היא מיני-סדרה בריטית מסוגות הדרמה היסטורית והפשע שפותחה בידי חברת Mammoth Screen עבור ה-BBC, ושודרה ב-BBC ובנטפליקס. הסדרה מבוססת על פשעיו של הרוצח הסדרתי צ'ארלס סובראג', שסימם, שדד ורצח תיירים צעירים מערביים בתאילנד, הודו ונפאל בשנים 1975-1976. בסדרה מככב השחקן האלג'יראי-צרפתי טהר ראהים בתפקיד הראשי כצ'ארלס סובראג'.

הסדרה שודרה בערוץ BBC One בערב השנה החדשה של 2021, ועלתה לאוויר בנטפליקס באפריל 2021.

## עלילה
באמצע שנות השבעים, הרוצח הסדרתי הצרפתי, צ'ארלס סובראג', מסמם, שודד ורוצח תיירים, במיוחד תרמילאים צעירים, בבנגקוק, בשאר תאילנד, הודו ונפאל. הוא גונב את הדרכונים והזהויות של קורבנותיו כדי לנדוד בעולם ומוכר אבני חן גנובות יחד עם חברתו הקוויבקית, מארי-אנדרה לקלר. בשיא קריירת הפשיעה שלו, דיפלומט הולנדי, הרמן קניפנברג, מתחיל לחקור את רציחותיהם של תיירים הולנדים ומגלה קצה חוט שמוביל לסובראג'.

## דמויות ושחקנים
* טהאר רחים בתפקיד **[[צ'ארלס סובראג']]**
* ג'נה קולמן בתפקיד מרי-אנדרה לקלר
* בילי האוול בתפקיד הרמן קניפנברג
* אלי באמבר בתפקיד אנג'לה קניפנברג
* אמש אדירווירה בתפקיד אג'אי צ'ודהארי
* טים מקינרני בתפקיד פול סימונס

## הפקה
### פיתוח וליהוק
ביולי 2019, BBC הודיעה על כך שהזמינה סדרת דרמה בת 8 פרקים המבוססת על סיפורו של הרוצח צ'ארלס סובראג' בכיכובו של טהאר רחים בתפקיד הראשי. בספטמבר של אותה השנה פורסם שג'נה קולמן, בילי האוול ואלי במבר יצטרפו לקאסט הראשי. ריצ'רד וורלו וטום שנקלנד יכתבו את הסדרה, שנקלנד והנס הרבוטס יביימו, ושנקלנד ו-וורלו ישמשו כמפיקים בפועל לצד סטיבן סמולווד, פרית'י מבהאלי, דמיאן טימר ולוסי ריצ'ר.

### צילומים
הסדרה צולמה בתאילנד, עד תחילת מגפת הקורונה במרץ 2020, שעיכבה את הצילומים בחמישה חודשים. הצילומים הושלמו באוגוסט 2020, בהרטפורדשייר שבאנגליה.

## ביקורות
באתר Rotten Tomatoes, הסדרה קיבלה דירוג של 68%, שמבוסס על 31 ביקורות, עם ציון ממוצע של 6.38 מתוך 10. הסדרה קיבלה ציון של 59 מתוך 100 באתר Metacritic, בהתבסס על 17 ביקורות.

המבקר דורון ברוש, מעיתון מעריב, פרסם ביקורת שלילית על הסדרה, ותיאר אותה כ"מריחת זמן משעממת [...] עם עלילה שעסוקה בחזרות על עצמה ולא מתקדמת לשום מקום". גם אילן קפרוב מאתר וואלה! תיאר את הסדרה באופן שלילי, וציין גם הוא את הקצב האיטי והמבלבל של הסדרה.

## קישורים חיצוניים

* 
* טריילר לסדרה בערוץ היוטיוב של ה-BBC

## הערות שוליים

קטגוריה:נטפליקס: תוכניות וסדרות
יבנאל (עיר מקראית)

**יַבְנְאֵל** הייתה עיר בנחלת שבט נפתלי, והיא נזכרת ברשימת האתרים שבגבול הדרומי של הנחלה (מצפון לנחלת יששכר) בין אֲדָמִי הַנֶּקֶב לבין לַקּוּם:

יש להבחין בין יבנאל זו ליבנאל הסמוכה לים שבנחלת יהודה, והמזוהה עם תל יבנה.

## זיהוי האתר
שמאל|ממוזער|250px|ח'רבת ימה על גבעה נמוכה בפאתים הדרומיים של המושבה יבנאל (באזור השיחים שבחזית התמונה)
התלמוד הירושלמי מזהה את יבנאל עם כפר ימה המזוהה עם ח'רבת ימה שליד המושבה יבנאל של ימינו, ושבה נמצאו בעיקר חרסים מהתקופה הרומית והביזנטית (כלומר בימי עריכת התלמוד) ומתקופות מאוחרות יותר, אך לא מתקופת המקרא. לעומת זאת בתל אֶ-נַּעַם (או יִנְעָם), כ-1.5 ק"מ מצפון לימה (ראו במפה), נמצאו שרידים מתקופת המקרא (ברונזה וברזל), וההשערה היא שלפני התקופה הרומית היישוב נדד ממקומו המקורי בתל א־נעם אל האתר הסמוך בימה.

תל א־נעם יושב בסמוך לדרך החורנים הקדומה שחיברה בין עכו לצפון עבר-הירדן, ולידו נובע מעין. התל הוא נמוך וקטן (פחות מ-100 מ"ר) וכנראה עבר בלייה טבעית לאורך הדורות בהם היה נטוש. במספר חפירות שנערכו בתל ובאתרים סמוכים לו נמצאו עדויות ליישוב גדול וצפוף מהתקופה הכנענית (ברונזה) הכוללות חרסים, פסלים וחפצים קטנים, מבנה גדול המשוער כבית השליט המקומי, ומבנים נוספים סביבו. עיר זו חרבה, ועל חורבותיה הוקמה שוב עיר בתקופת הברזל (הישראלית), שגם היא נבנתה בצפיפות. באתר נמצאו עוד עדויות ליישוב גדול מהתקופה הפרסית, ולהתיישבות מוגבלת יותר גם בתקופות מאוחרות.

## ראו גם
* יבנאל

## הערות שוליים

קטגוריה:יישובי המקרא
קטגוריה:נחלת שבט נפתלי
קטגוריה:יבנאל
תומאס הרקר

**תומאס ו. הרקר** (באנגלית: **Thomas W. Harker**) הוא פקיד ממשל אמריקאי, ששירת במחלקה לענייני חיילים משוחררים של ארצות הברית ובמחלקת ההגנה של ארצות הברית. הרקר מונה על ידי הנשיא דונלד טראמפ כעוזר מזכיר הצי לניהול פיננסי ולביקורת. מינוי זה אושר ב-20 בדצמבר 2017, והוא הושבע לתפקידו ב-2 בינואר 2018. ב-26 ביוני 2020 מונה הרקר כתת-מזכיר ההגנה לביקורת.

ב-20 בינואר 2021 הושבע הרקר כמזכיר הצי בפועל בממשלו של הנשיא ג'ו ביידן. הוא כיהן בתפקיד זה עד להשבעתו ב-9 באוגוסט 2021 של מזכיר הצי הקבוע, קארלוס דל טורו.

## קישורים חיצוניים

* תומאס הרקר באתר צי ארצות הברית 

## הערות שוליים

קטגוריה:מזכירי הצי של ארצות הברית
קטגוריה:נשיאות דונלד טראמפ הראשונה: אישים
קטגוריה:נשיאות ג'ו ביידן: אישים
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת מיאמי
קטגוריה:אמריקאים שנולדו במאה ה-20
נורית קרלין

**נורית קרלין** (26 בדצמבר 1938 – 30 באפריל 2019) הייתה קריקטוריסטית, מאיירת וסופרת ילדים ישראלית. נודעה בקריקטורות שפרסמה במגזין "הניו יורקר".

## ביוגרפיה
נורית קרלין נולדה בשנת 1938 בשכונת טלביה בירושלים, הצעירה מבין שלוש בנות, לאב בנקאי ואם עקרת בית. שירתה בצה"ל ביחידת הקישור לאו"ם ואחר כך הייתה מ"כית בבסיס צריפין. בשנים 1958–1961 למדה במחלקה לעיצוב גרפי ב"בצלאל", ולאחר מכן עבדה בתל אביב במשרד פרסום ובסטודיו "קרמן/קרמן"של אריק ודני קרמן. בשנת 1964 נסעה ללמוד אנימציה ב- בניו יורק, והתגוררה בסנטרל פארק וסט במנהטן. לאחר סיום לימודיה עבדה אצל המעצב הגרפי אלן פלטשר, ובמקביל עבדה כאנימטורית עצמאית עם מותגים ידועים, ובין השאר יצרה פרסומות עבור  ועבור חברות נדל"ן והשקעות.

פרסמה קריקטורות ואיורים בכתבי עת בולטים, בהם "ניו יורק טיימס", "פלייבוי" ו"ניוזוויק".
בשנת 1974 הצטרפה לצוות "הניו יורקר" כקריקטוריסטית קבועה, ועסקה בכך במשך 14 שנים. היא הייתה המאיירת היחידה במגזין במשך מספר שנים. הקריקטורות שלה התאפיינו בקווים פשוטים, ובדרך כלל היו ללא מילים.

קרלין השפיעה על מאיירות נוספות, בהן לייזה דונלי,  ו.

בשנת 1978 יצא לאור ספרה "No Comment" ובו מבחר מעבודותיה שפורסמו ב"ניו יורקר". באותה שנה יצא לאור (באנגלית) ספר ילדים מאת דייוויד קליבלנד, "הארנבות של חודש אפריל", עם איוריה של קרלין. הספר תורגם לצרפתית ויפנית, ובשנת 2021 יצא לאור תרגום לעברית של הספר.

לאחר סיום עבודתה ב"ניו יורקר" כתבה ואיירה ספרי ילדים שזכו להצלחה ותורגמו לשפות רבות, בהם:
* "The Tooth Witch" (1985)
* "The Dream Factory" (1988)
* "A Train for the King" (1989)
* "The Blue Frog" (1989)
* "Little Big Mouse" (1991)
* "Ten Little Bunnies" (1994)
* "The Fat Cat Sat on the Mat" (1996)
* "I See, You Saw" (1997)

קרלין הייתה רווקה וללא ילדים. בשנת 2004 חזרה לישראל והתגוררה בתל אביב. היא נהגה לצייר קריקטורות פוליטיות, אותן פרסמה בחוג מצומצם של מכרים. במקביל התנדבה במשך עשר שנים בעמותת "יש דין". נפטרה ב-30 באפריל 2019. ארכיונה נמסר לאוניברסיטת קולומביה.

ביולי 2019 התקיים בפסטיבל אנימיקס פאנל בשם "בין ניו יורק לתל אביב" לכבודה של נורית קרלין, בהנחיית גלית גאון.

## קישורים חיצוניים

* 
* 
* דני קרמן, נורית קרלין – קריקטוריסטית נפלאה שהלכה מאיתנו, 20 במאי 2019

## הערות שוליים

קטגוריה:קריקטוריסטים ישראלים
קטגוריה:מאיירים ישראלים
קטגוריה:סופרי ילדים ונוער ישראלים
קטגוריה:מהגרים מישראל לארצות הברית
קטגוריה:קריקטוריסטיות ישראליות
קטגוריה:מאיירות ישראליות
קטגוריה:סופרות ילדים ונוער ישראליות
קטגוריה:מהגרות מישראל לארצות הברית
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:תל אביב-יפו: אישים
קטגוריה:ישראלים שנולדו ב-1938
קטגוריה:ישראליות שנולדו ב-1938
קטגוריה:ישראלים שנפטרו ב-2019
קטגוריה:ישראליות שנפטרו ב-2019
יחסי אורוגוואי–טורקיה

**יחסי אורוגוואי–טורקיה** הם יחסי החוץ בין אורוגוואי לטורקיה.

## סקירה כללית
שתי המדינות כוננו יחסים דיפלומטיים בשנת 1929. בשנת 2019 ביקרו בטורקיה 7,191 תיירים מאורוגוואי.

## יחסים כלכליים
נפח הסחר בין שתי המדינות הסתכם ב-341.4 מיליון דולר בשנת 2019 (ייצוא / יבוא טורקי: 42.8 / 298.6 מיליון דולר).

## נציגויות דיפלומטיות
* טורקיה מיוצגת באורוגוואי באמצעות שגרירותה בבואנוס איירס, ארגנטינה.
* אורוגוואי מחזיקה בטורקיה קונסוליה כללית באיסטנבול.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
קיו-טיפ

**כמאל אבן ג'ון פארד** (באנגלית: **Kamaal Ibn John Fareed**; נולד ב-10 באפריל 1970 בשם **ג'ונתן ויליאם דייוויס**), הידוע בשם הבמה **קיו-טיפ** (**Q-Tip**), הוא ראפר, מפיק מוזיקלי, זמר, שחקן ותקליטן אמריקאי, ידוע בעיקר כמקים הרכב ההיפ הופ האלטרנטיבי המשפיע א טרייב קולד קווסט.

## ביוגרפיה
קיו-טיפ החל את הקריירה המוזיקלית שלו בסוף שנות השמונים, כראפר ומפיק ראשי בהרכב ההיפ הופ האלטרנטיבי המשפיע א טרייב קולד קווסט. באמצע שנות התשעים, הקים את צוות ההפקה "The Ummah", על-שם ארגון אומת האסלאם האפרו-אמריקני שאליו הצטרף.

לאחר מכן, ב-1999, הוציא את אלבום הסולו הראשון שלו, *Amplified*, שהגיע למקום הרביעי במצעד אלבומי ה-R&B/היפ-הופ של הבילבורד וזכה בתואר הזהב מטעם איגוד תעשיית ההקלטות האמריקאי. השיר "Vivrant Thing" מתוך האלבום הועמד לפרס גראמי בקטגוריית "ביצוע סולו הראפ הטוב ביותר".

ב-2008 הוציא את אלבום הסולו השני שלו, *The Renaissance*. האלבום זכה לשבחים ומכר 34,219 עותקים בארצות הברית בשבוע הראשון לצאתו, תוך שהגיע למקום ה-11 במצעד הבילבורד 200. האלבום אף הועמד לפרס גראמי לאלבום הראפ הטוב ביותר. שנה לאחר מכן, ב-2009, יצא אלבום הסולו השלישי שלו, *Kamaal the Abstract*, שזכה גם הוא להצלחה ושבחים גם הוא.

כשחקן, קיו-טיפ הופיע בסרטים שונים, כגון "לאהוב ולהתגבר", "היא שונאת אותי" ו-"Prison Song", כשאת האחרון כתב ומשחק בו בתפקיד הראשי. כתקליטן, הנחה את תוכנית הרדיו "Abstract Radio" של אפל מיוזיק מאז 2015. בשנת 2016, מונה למנהל האמנותי של תרבות ההיפ הופ במרכז ג'ון פ. קנדי לאמנויות הבמה, ובשנת 2018 הפך למורה ג'אז והיפ הופ באוניברסיטת ניו יורק.

## דיסקוגרפיה
### אלבומי סולו
* 1999: *Amplified*
* 2008: *The Renaissance*
* 2009: *Kamaal the Abstract*

### עם א טרייב קולד קווסט
* 1990: *People's Instinctive Travels and the Paths of Rhythm*
* 1991: *[[The Low End Theory]]*
* 1993: *[[Midnight Marauders]]*
* 1996: *Beats, Rhymes and Life*
* 1998: *The Love Movement*
* 2016: *We Got It from Here... Thank You 4 Your Service*

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:ראפרים אמריקאים
קטגוריה:מפיקי היפ הופ אמריקאים
קטגוריה:תקליטנים אמריקאים
קטגוריה:פזמונאים אמריקאים
קטגוריה:מתאסלמים אמריקאים
קטגוריה:אמני אריסטה רקורדס
קטגוריה:זוכי פרס גראמי למוזיקת דאנס ואלקטרונית
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1970
הרכס המזרח-פסיפי

[שמאל|ממוזער|280px|הרכס המזרח-פסיפי משתרע דרומה החל ב[מפרץ קליפורניה]]
[שמאל|ממוזער|280px|הרכס המזרח-פסיפי בקו רוחב 21 צפון. בסיס של ארובת [מעשנה שחורה]]
**הרכס המזרח-פסיפי** הוא רכס מרכז-אוקייני, גבול פתיחה בין לוחות טקטוניים המתנשא לאורך קרקעית האוקיינוס השקט. הוא מפריד בין הלוח הפסיפי ממערב לבין (מצפון לדרום) הלוח הצפון-אמריקאי, , לוח קוקוס, לוח נסקה והלוח האנטארקטי. הוא משתרע דרומה ממפרץ קליפורניה באגן ימת סלטון בדרום קליפורניה לנקודה קרוב ל-W130°-S55°, שם הוא מצטרך ל שכיוונו מערב-דרום-מערב בכיוון אנטארקטיקה, סמוך לניו זילנד (אם כי יש המתייחסים לרכס הפסיפי-אנטארקטי כחלק הדרומי של הרכס המזרח-פסיפי). חלק ניכר מהרכס נמצא במרחק של כ-3,200 קילומטרים מחופי אמריקה הדרומית ומתנשא לגובה של כ-1,800–2,700 מטרים מעל קרקעית הים שסביבו.

## סקירה
הקרום הימי מתרחק מהרכס המזרח-פסיפי לשני הצדדים. ליד אי הפסחא השיעור הוא מעל 150 מילימטרים בשנה, הקצב המהיר ביותר בעולם. עם זאת, בקצה הצפוני הוא איטי בהרבה רק כ-60 מילימטרים בשנה. בצד המזרחי של הרכס המזרח-פסיפי מתנגשים הלוחות הטקטוניים קוקוס ונסקה, הנעים מזרחה, בלוח הדרום-אמריקאי הנע מערבה ובלוח הצפון-אמריקאי ועוברים הפחתה תחתיהם. רצועת הרי הגעש לאורך הרי האנדים וקשת הרי הגעש דרך אמריקה המרכזית ומקסיקו הם התוצאות הישירות של התנגשות זו. צפונית-מזרחית לחצי האי באחה קליפורניה, המכונה לפעמים "אזור הבקע מפרץ קליפורניה"". באזור זה, קרום אוקיאני שזה עתה נוצר מתערבב בקרום יבשתי שנבקע שמקורו בלוח הצפון-אמריקאי.

ליד אי הפסחא, פוגש הרכס המזרח-פסיפי את  במיקרו-לוחות של אי הפסחא וחואן פרננדס, פונה מזרחה ושם הוא עובר הפחתה מתחת ללוח הדרום-אמריקאי בשקע פרו-צ'ילה לאורך חופי דרום צ'ילה. הרחבה הדרומית של הרכס המזרח-פסיפי (המכונה ) מתמזגת עם  ב מדרום לניו זילנד.

לחלקים מהרכס המזרח-פסיפי השקט יש התפשטות אלכסונית, כלומר התפשטות קרקעית הים שאינה ניצבת לקטע הרכס הקרוב ביותר.

לאורך הרכס המזרח-פסיפי התגלו נביעות הידרותרמיות המכונות מעשנות שחורות לראשונה על ידי פרויקט RISE בשנת 1979, ומאז נחקרו בהרחבה. מעשנות אלו יוצרות מרבצי עפרות סולפידיים מסיביים ממקור געשי (Volcanogenic massive sulfide ore deposit) על קרקעית האוקיינוס. יצורים ייחודיים רבים של מים עמוקים נמצאו סמוך לנביעות הידרותרמיות, המתקיימים במערכת אקולוגית כימוסינתטית ולא כזו המשתמשת בפוטוסינתזה. החלק הדרומי של הרכס המזרח-פסיפי הוא אחד החלקים המתפשטים במהירות ביותר במערכת רכס מרכז-אוקייני של כדור הארץ.

## קישורים חיצוניים

* East Pacific Rise 2004 – מכון סקריפס לאוקיינוגרפיה 
* Columbia University Researchers Find Key to the Formation of New Seafloor Spreading Centers – אוניברסיטת קולומביה 
* 

## הערות שוליים

קטגוריה:קליפורניה: גאולוגיה
קטגוריה:טקטוניקה
ג'ון פ. רות'

**ג'ון פ. רות**' (באנגלית: **John P. Roth**) (נולד ב-1953) הוא פקיד ממשל אמריקאי, שכיהן כמזכיר חיל האוויר של ארצות הברית בפועל החל מ-20 בינואר ועד 28 ביולי 2021 והחל מ-2 בפברואר 2018 ועד 20 בינואר 2021 שימש כעוזר מזכיר חיל האוויר לניהול פיננסי וביקורת. מ-1 ביוני ועד 18 באוקטובר 2019 הוא שימש כתת-מזכיר חיל האוויר. מ-20 בינואר ועד 1 ביוני 2017 הוא שימש כתת-מזכיר ההגנה של ארצות הברית לביקורת.

רות' סיים את לימודיו ב-1974 באוניברסיטת וירג'יניה, שם קיבל תואר בוגר אוניברסיטה. ב-1977 הוא סיים לימודי מוסמך אוניברסיטה במנהל ציבורי באוניברסיטת ג'ורג' וושינגטון.

## קישורים חיצוניים

* ג'ון פ. רות' באתר מחלקת ההגנה של ארצות הברית 
* ג'ון פ. רות' באתר חיל האוויר של ארצות הברית 

קטגוריה:מזכירי חיל האוויר של ארצות הברית
קטגוריה:נשיאות דונלד טראמפ הראשונה: אישים
קטגוריה:נשיאות ג'ו ביידן: אישים
קטגוריה:בוגרי אוניברסיטת ג'ורג' וושינגטון
קטגוריה:בוגרי אוניברסיטת וירג'יניה
קטגוריה:אמריקאים שנולדו ב-1953
אהרן רבינוביץ (עיתונאי)

**אהרן רבינוביץ** (נולד ב-15 בינואר 1987, ט"ו בטבת ה'תשמ"ז) הוא עיתונאי חרדי ישראלי, כתב "הארץ" לענייני דת וחרדים. זוכה פרס המכון הישראלי לעיתונות לשנת 2021.

## ביוגרפיה
רבינוביץ הוא בנם של לבנה ועיתונאי "יתד נאמן" בני רבינוביץ. הוא למד בישיבת קול תורה ובישיבת חברון.

## קריירה עיתונאית
רבינוביץ החל את דרכו העיתונאית כעורך באתר "JDN" עם הקמתו, לאחר מכן שימש כעורך באתר "כיכר השבת" במשך כשנתיים וחצי, וב-2016 עבר להיות עורך באתר "בחדרי חרדים". ביוני 2017 מונה לכתב החרדים של "הארץ" במקומו של יאיר אטינגר.

### תחקירים מפורסמים
במרץ 2021 חשף יחד עם העיתונאית שירה אלק, שורה של עדויות על עבירות מין של יהודה משי זהב שהיה אז יושב ראש זק"א . בעקבות התחקיר התפטר משי זהב מהארגון, ויתר על פרס ישראל שהיה צפוי להיות מוענק לו ואף התאבד.

בנובמבר 2021 פרסם רבינוביץ, שוב עם שירה אלק, תחקיר לפיו הסופר החרדי חיים ולדר קיים יחסי מין עם מספר קטינות ומטופלות בוגרות שבאו לקבל ממנו ייעוץ. ולדר הכחיש את הטענות כלפיו, אך החליט לפרוש מתפקידיו הציבוריים. בהמשך, בדצמבר 2021, על רקע פרסום עדויות נוספות וזימונו לבית דין רבני, התאבד.

## פרסים והוקרה

* נבחר לרשימת "40 מתחת ל-40" לשנת 2021 על ידי האתר אייס.

* נובמבר 2021 (שהוענק במאי 2022) פרס המכון הישראלי לעיתונות ע"ש יחזקאל צבי קלצל לשנת 2021, יחד עם שירה אלק, על תחקירם בעניינו של יהודה משי זהב

## חיים אישיים
מתגורר בירושלים.

## קישורים חיצוניים

* 

## הערות שוליים

קטגוריה:עיתונאים חרדים ישראלים
קטגוריה:סגל הארץ
קטגוריה:ירושלים: אישים
קטגוריה:בוגרי ישיבת קול תורה
קטגוריה:זוכי פרס המכון הישראלי לעיתונות
קטגוריה:ישראלים שנולדו ב-1987
איוואן קונדרייב

**איוון קונדרייב** (Ivan Kondrayev) (29 באוגוסט 1915 - 22 ביוני 2005) מחסידי אומות העולם, שהחביא יהודים וסיפק להם מזון במהלך מלחמת העולם השנייה ובכך הציל את חייהם. 

איוואן קונרייב נולד בכפר סופינו ברוסיה.

## בזמן המלחמה
לפני פרוץ המלחמה למד קונדרייב בניית כבישים ושדות תעופה. בימים הראשונים של המלחמה נפל בשבי ולאחר חמישה חודשים הצליח לברוח לאזור רוז'ישצ'ה, שם מצא עבודה בתור שומר במחלבה שליד הגטו. בזמן הכיבוש הנאצי והקמת הגטו חרף את נפשו כדי להציל יהודים בכך שסיפק להם מסתור ומזון. קונדרייב הציל את צלינה בייטש (16.7.1923 – 20.6.2009) ויהודים נוספים. חלק מהיהודים שניצלו בעזרתו של קונדרייב היגרו לאחר המלחמה לארצות הברית.
באוגוסט 1942 קונדרייב מסר לצלינה כי הגרמנים מתכננים לחסל את הגטו והציע לה מקום מסתור במרתף תת-קרקעי, שם הסתתרה עד פברואר 1944.
איוון קונדרייב וצלינה שוחררו בפברואר 1944 על ידי הסובייטים. לאחר השחרור לחם בחזית האוקראינית שם נפצע בראשו טרם סיום המלחמה. קונדרייב אושפז בבית חולים בעיר באקו. בשנת 1946 חזר לרוזישצ'ה, שם התחתן עם צלינה, אותה הציל במהלך המלחמה. לזוג נולדו בן ובת החיים כיום באוקראינה.

## לאחר המלחמה
איוון עלה לישראל בשנת 1990 והתיישב בנתניה יחד עם רעייתו היהודייה, צלינה. ביוני 2005, במהלך ביקור משפחתי באוקראינה, מת איוואן ונקבר באוקראינה.

## קישורים חיצוניים

https://www.yadvashem.org/yv/pdf-drupal/ukraine.pdf, באתר יד ושם.

קטגוריה:רוסים חסידי אומות העולם
קטגוריה:מצילים בשואה: אוקראינה
קטגוריה:רוסים שנולדו ב-1915
קטגוריה:ישראלים שנפטרו ב-2005
יחסי אורוגוואי–אינדונזיה

**יחסי אורוגוואי–אינדונזיה** הם יחסי חוץ בין אורוגוואי לאינדונזיה.

## סקירה כללית
בשנת 1959 ביקר סוקרנו באורוגוואי, במהלך ביקורו באמריקה הלטינית, ובשנת 1965 כוננו שתי המדינות יחסים דיפלומטיים עם פתיחת קונסוליית כבוד אינדונזית במונטבידאו. סך הסחר בין שתי המדינות בשנת 2012 הסתכם ב-58.16 מיליון דולר, כאשר הייצוא מאינדונזיה לאורוגוואי הסתכם ב-38.16 מיליון דולר, ואילו היבוא מאורוגוואי לאינדונזיה ב-20 מיליון דולר.

## נציגויות דיפלומטיות
* אורוגוואי מיוצגת באינדונזיה באמצעות שגרירותה בהאנוי, וייטנאם.
* אינדונזיה מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטבידאו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארמניה–פינלנד

**יחסי ארמניה–פינלנד** הם היחסים בין ארמניה ופינלנד. שתי המדינות חברות ב, במועצת אירופה ובאו"ם.

## היסטוריה
שתי המדינות היו חלק מהאימפריה הרוסית עד לשנת 1918. ב-30 בדצמבר 1991 הכירה פינלנד בעצמאות ארמניה, וב-25 במרץ 1992 כוננו שתי המדינות יחסים דיפלומטיים. כ-1,000 ארמנים חיים בפינלנד.

## נציגויות דיפלומטיות
* ארמניה מיוצגת בפינלנד באמצעות שגרירותה בסטוקהולם, שוודיה.
* פינלנד מחזיקה בארמניה קונסוליית כבוד בירוואן.

## הערות שוליים

קטגוריה:ערכים ללא קטגוריות פיזיות - יחסי חוץ
מחאת נכי צה"ל (2021)

**מחאת [[נכה צה"ל|נכי צה"ל]]** היא מחאה שהחלה ב-14 באפריל 2021, כאשר נכה צה"ל איציק סעידיאן הצית את עצמו מול משרדי אגף השיקום במשרד הביטחון בפתח תקווה, ישראל.

## רקע
ממוזער|ממלא מקום ראש אגף השיקום במשרד הביטחון עומד עם מפגינים בצפירה ביום הזיכרון לחללי מערכות ישראל, מול משרדי האגף בפתח תקווה

איציק סעידיאן, נכה צה"ל בן 26, מוכר על ידי משרד הביטחון כנכה צה"ל בעקבות פוסט טראומה ממבצע צוק איתן.

סעידיאן לחם בחטיבת גולני מול כוחות חמאס בקרבות בשכונת שג'אעייה בעזה, שם איבד את חברו הטוב  בפיצוץ נגמ"ש, ובעקבות כך נגרמה לו טראומה נפשית. לאחר שחרורו פנה לאגף השיקום במשרד הביטחון, שם הכירו באחוזי נכות נמוכים והוא נאבק עבור הכרה רחבה יותר.

## ההצתה מול משרדי אגף השיקום
סעידיאן הצית את עצמו ב-12 באפריל 2021, מול משרדי אגף השיקום במשרד הביטחון ברחוב ז'בוטינסקי בפתח תקווה. הוא פונה לבית החולים שיבא כשמצבו קשה, שם היה מאושפז כשנה וחצי.

ב-5 במאי 2021 – נכה צה"ל בן 60 שהתבצר עם בלון גז ומכל דלק בכניסה למשרד הביטחון ואיים להצית את עצמו, לאחר משא ומתן, השוטרים השתלטו עליו ומנעו את המעשה.

ב-9 במאי 2021, הלום קרב שפך על עצמו בנזין בנכיסה לאגף השיקום במשרד ביטחון בדרך ז'בוטינסקי 94 בעיר. מאבטחי הבניין מיהרו למקום, שפכו עליו מים וטיפלו בו במאהל המחאה.

ב-25 בנובמבר 2021 הלום קרב נמצא ללא רוח חיים בסבך השיחים על גדות הנחל סמוך לצומת הולץ.

ב-5 בדצמבר 2021 הלום קרב בן 48, תושב ירושלים נכה צה"ל, שנפצע במהלך שירותו בחטיבת הצנחנים, שם קץ לחייו. לדברי בני משפחתו, חן סבל מפוסט טראומה קשה ובמשך שנים נאבק שנים שיכירו בו, אך אגף השיקום במשרד הביטחון הכיר בפגיעתו הפיזית בלבד ולא הכיר בפגיעתו הנפשית.

## בעקבות האירוע

ממוזער|מפגינים מטלטלים את שערי אגף השיקום ברחוב ז'בוטינסקי 94 בפתח תקווה, במסגרת המחאה.
יום הזיכרון לחללי מערכות ישראל חל יומיים לאחר האירוע. עשרות פצועי צה"ל ומפגינים נוספים הגיעו לעמוד במחאה מול משרדי אגף השיקום, בסמוך למקום בו הבעיר עצמו סעידיאן, במהלך הצפירה. טרם הצפירה יצא לשוחח עם המפגינים מ"מ ראש האגף איתמר גרף, ואף הנחה את עובדי האגף לצאת ולעמוד עימם במהלך הצפירה.

בשבוע שלאחר יום הזיכרון הוקם מול משרדי אגף השיקום מאהל מחאה.

ב-18 באפריל 2021 חזרו נכי צה"ל להפגין. בהפגנה שנערכה מול בסיס הקריה בתל אביב הפגינו כ-700 איש, שלאחר מכן חסמו את נתיבי איילון. באותו היום הוחלט במשרד הביטחון, לעשות רפורמה מקיפה באגף השיקום. הרפורמה צפויה לכלול את שיפור איכות השירות לנכי צה"ל, מימוש זכויותיהם ויישום תוכנית שתטפל בהלומי קרב ונפגעי פוסט טראומה. לאחר מכן, במשך כשבועיים לא התקיימו הפגנות.

ב-5 במאי 2021 בעקבות ההתמהמהות באישור הרפורמה, התחדשה המחאה. נערכה הפגנה מול משרד האוצר בירושלים, במהלכה שברו המפגינים את מחסום כניסת הרכבים למשרד האוצר.

בתאריך 29 בינואר 2025, הלומי הקרב הגישו עתירה לבג"ץ בדרישה לתקן את האפליה, כך שהלומי הקרב יקבלו את אותן זכויות המוענקות לנכי צה"ל מפגיעה פיזית.

בתאריך 21 ביולי 2025 התחדשה מחאת הלומי הקרב, במקום שבו הם הפגינו בעבר, מול אגף השיקום של משרד הביטחון בדרך ז'בוטינסקי בפתח תקווה. מובילי המחאה הקימו מאהל מחאה והם מפגינים בו מדי יום, למען עצירת התופעה של הלומי קרב ששולחים יד בנפשם ולמען שוויון בזכויות בין הלומי הקרב לבין נכי צה"ל הסובלים מפגיעה פיזית.
## קישורים חיצוניים

* 

## הערות שוליים

*
קטגוריה:מחאות_ב-2021_בישראל
קרחון אסטרונאוט

**קרחון אסטרונאוט** (באנגלית: **Astronaut Glacier**) הוא קרחון יובלי רחב, בהרי הצלב הדרומי, באזור חוף בורכגרווינק של ארץ ויקטוריה, שבאנטארקטיקה.

הקרחון זורם לכיוון דרום - מערב, ונשפך אל קרחון אוויאייטור בסמוך ממערב לחרוט פאראסייט.

## היסטוריה
### מקור השם

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.

שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון קוסמונאוט, קרחון אוויאייטור.

כל קרחונים אלה הם יובלים של קרחון אוויאייטור.

## קישורים חיצוניים
* קרחון אסטרונאוט באתר הסקר הגאולוגי של ארצות הברית
* קרחון אסטרונאוט באתר הגאזט הגאוגרפי של ממשלת ניו זילנד
* קרחון אסטרונאוט באתר הגאזט האנטארקטי של ממשלת ניו זילנד
* קרחון אסטרונאוט באתר הגאזט האנטארקטי של ממשלת אוסטרליה
* קרחון אסטרונאוט באתר הגאזט האנטארקטי המשווה SCAR של ממשלת אוסטרליה
* קרחון אסטרונאוט באתר mindat

## הערות שוליים

אסטרונאוט
עונת 2021/2022 בליגה הלאומית

**עונת 2021/2022 בליגה הלאומית** היא העונה ה-23 של הליגה הלאומית כליגה השנייה בחשיבותה בכדורגל בישראל.

לקראת עונה זו הצטרפו לליגה הלאומית הפועל כפר סבא ובני יהודה תל אביב, אשר ירדו מליגת העל, והפועל אשדוד ומכבי בני ריינה, אשר עלו מליגה א'.

בסיום העונה העפילו מכבי בני ריינה וסקציה נס ציונה לליגת העל ואילו בית"ר תל אביב בת ים והפועל רעננה נשרו לליגה א'.

## מבנה הליגה
* הליגה כוללת 16 קבוצות.
* על ניצחון במשחק מוענקות שלוש נקודות, ואילו על תיקו מוענקת נקודה אחת. על הפסד לא מוענקות נקודות כלל.
* הליגה מורכבת משני שלבים:
# בשלב הראשון משחקות ביניהן הקבוצות במסגרת שני סיבובים בני 15 משחקים כל אחד – 30 מחזורים בסה"כ. כך יוצא שכל קבוצה משחקת שני משחקים נגד כל אחת משאר הקבוצות – משחק בית ומשחק חוץ.
# בשלב השני, הליגה מחולקת ל-2 בתים, על פי מיקום הקבוצות בתום השלב הראשון: פלייאוף עליון (8 הקבוצות שבמקומות 1–8) ופלייאוף תחתון (8 הקבוצות שבמקומות 9–16). הקבוצות בכל בית משחקות בינן לבין עצמן.

## קבוצות

להלן הקבוצות שמשתתפות בליגה הלאומית בעונת 2021/2022:

* הפועל אום אל פחם צפויה לפתוח את העונה מחוץ לאצטדיון השלום.

* הפועל אכסאל הורדה לליגה א' אחרי שלא עמדה בהתחיבויות הכספיות.

## שינויי מאמנים

## טבלת הליגה
### העונה הסדירה

### הפלייאוף העליון

### הפלייאוף התחתון

### משחק המבחן ללאומית

בסיום העונה נערך משחק מבחן לליגה הלאומית בין הפועל ראשון לציון לבין הפועל כפר שלם שסיימה במקום השני בליגה א' במחוז דרום וניצחה את מ.ס. טייבה ממחוז צפון במשחק הגמר של פלייאוף העלייה בליגה א'. במשחק ניצחה הפועל ראשון לציון 1-3 את כפר שלם ונשארה בליגה הלאומית.

## קישורים חיצוניים
* עונת 2021/2022 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

## הערות שוליים

קטגוריה:עונות בליגת המשנה בכדורגל בישראל
קטגוריה:2021 בישראל: כדורגל
קטגוריה:2022 בישראל: כדורגל
קטגוריה:תחרויות כדורגל ב-2021
קטגוריה:תחרויות כדורגל ב-2022
הלסטון (מיני-סדרה)

"**הלסטון**" (באנגלית: ***Halston***) היא מיני-סדרת דרמה ביוגרפית אמריקאית על חייו של מעצב האופנה הלסטון, המבוססת על הספר "Simply Halston" מאת סטיבן גיינס, בכיכובו של יואן מקגרגור המגלם את דמותו של הלסטון.

המיני-סדרה עלתה לשידור בשירות הזרמת המדיה "נטפליקס" ב-14 במאי 2021.

## צוות השחקנים והדמויות
* יואן מקגרגור – **[[הלסטון|רוי הלסטון]]**
* רורי קאלקין – **[[ג'ואל שומאכר]]**
* רבקה דבאן – **[[אלזה פרטי]]**
* סאליבן ג'ונס – **אד אוסטין**
* דייוויד פיטו – **[[ג'ו יולה]]**
* קריסטה רודריגז – **[[לייזה מינלי]]**
* ג'יאנפרנקו רודריגז – **[[ויקטור הוגו (אמן)|ויקטור הוגו]]**
* ביל פולמן – **דייוויד מהוני**
* קלי בישופ – **[[אלינור למברט]]**
* ורה פרמיגה – **אדל**

## הפקה
### פיתוח
בינואר 2019 הוכרז כי אולפני לג'נדרי וקילר פילמס שוקדות על פיתוח מיני-סדרה שתתחקה אחר קורות חייו של מעצב האופנה רוי הלסטון ותבוסס על הספר "Simply Halston" מאת סטיבן גיינס. עוד הוכרז כי יואן מקגרגור יגלם את דמותו של הלסטון ועלילת המיני-סדרה תיכתב על ידי היוצר שר וייט ותבוים על ידי דניאל מינהאן.

בספטמבר 2019, חשף ראיין מרפי בפני מגזין "טיים" כי הוא חתום על הפקת המיני-סדרה כמפיק בפועל וכי המיני-סדרה הוזמנה על ידי נטפליקס במסגרת העסקה שלו איתה.
### ליהוק
ב-18 בפברואר 2020, מרפי הודיע באמצעות פוסט (שנמחק מאז) בחשבון האינסטגרם הפרטי שלו כי בנוסף למקגרגור, צוות השחקנים כולל גם את קריסטה רודריגז, רורי קאלקין, רבקה דבאן, סאליבן ג'ונס, דייוויד פיטו, וג'יאנפרנקו רודריגס.

## הפצה
ב-23 באפריל 2021, דווח כי המיני-סדרה עתידה לעלות לשידור בכל הפלטפורמות של שירות הזרמת המדיה "נטפליקס" ב-14 במאי 2021.

## קישורים חיצוניים

* 

## הערות שוליים

קטגוריה:מיני-סדרות טלוויזיה
קטגוריה:נטפליקס: תוכניות וסדרות
קטגוריה:סדרות דרמה אמריקאיות

קטגוריה:סדרות טלוויזיה אמריקאיות שעלו לשידור בשנת 2021
סטיוארט בינגהאם

**סטיוארט בינגהאם** (באנגלית: **Stuart Bingham**; נולד ב-21 במאי 1976) הוא שחקן סנוקר מקצועני אנגלי. אלוף העולם בסנוקר לשנת 2015 ואלוף טורניר המאסטרס לשנת 2020. בשיאו דורג במקום השני בעולם בדירוג שחקני הסנוקר העולמי (מאי 2015-מרץ 2017). נכון לפברואר 2026, מדורג במקום ה-17 בעולם.

## ביוגרפיה והישגים
בינגהאם החל את הקריירה המקצוענית שלו בשנת 1998 כשהיה בן 22. בתחילת דרכו לא נחל הצלחות רבות, והצליח לזכות בתחרויות שוליות בלבד. הצלחתו הגדולה הגיעה לאחר זמן רב, בשלב מאוחר בקריירה, כאשר בשנת 2011, בגיל 35 זכה בטורניר גולדפילדס הפתוח של אוסטרליה (Australian Goldfields Open), שם ניצח את מארק ויליאמס בגמר מותח בתוצאה 8–9. הייתה זו הפעם הראשונה בה הגיע לגמר של טורניר דירוג, וגם הפעם הראשונה בה זכה בטורניר דירוג.

בשנת 2014 קטף את תואר הדירוג השני שלו, כשזכה בטורניר המאסטרס של שאנגחאי, שם ניצח בגמר את מארק אלן בתוצאה 3–10.

בשנת 2015, בניגוד לכל התחזיות והסיכויים בסוכנויות ההימורים, זכה באליפות העולם כשבדרך הצליח לעבור שחקנים חזקים ובכירים: בשמינית הגמר ניצח את גריים דוט, ברבע הגמר ניצח את רוני או'סאליבן, ובחצי הגמר ניצח את ג'אד טראמפ. בגמר פגש את שון מרפי וניצח בתוצאה 15–18. בעקבות זכייתו באליפות העולם, טיפס בינגהאם למקום השני בדירוג העולמי, שם שהה במשך 22 חודשים.

בשנת 2020 הגיע לגמר טורניר המאסטרס שם ניצח את אלי קרטר בתוצאה 8–10. בכך הפך לשחקן המבוגר ביותר שזכה בטורניר באותה עת, ובמקביל גם רשם זכייה שנייה בטורניר של הכתר המשולש.

עד כה זכה בינגהאם בשישה תוארי דירוג, ארבעה תוארי דירוג מינוריים, ובתשעה תארים ללא דירוג. בינגהאם השלים תשעה רצפים מקסימליים רשמיים של 147 נקודות, ומדורג חמישי בכל הזמנים יחד עם ג'אד טראמפ בקטגוריה זו - לאחר רוני או'סאליבן (15), ג'ון היגינס (13), סטיבן הנדרי (11), ושון מרפי (10). כמו כן, השלים 623 רצפים רשמיים של מאה נקודות ומעלה.

בשנת 2018 התגלה כי בינגהאם עבר על חוקי איגוד הסנוקר העולמי לפיהם חל איסור מוחלט על שחקני סנוקר פעילים להמר על משחקי סנוקר. בעקבות התקרית, נקנס בינגהאם ב-20,000 פאונד והושהה מתחרויות למשך חצי שנה. חלק מההימורים כללו משחקים בהם נטל חלק, אך לא נמצאו הוכחות להטיית משחקים.

רווחיו של בינגהאם מענף הסנוקר עומדים על מעל 4 מיליון פאונד.

## סגנון משחק
בינגהאם בעל יכולת מרשימה בבניית רצפים גבוהים והוא מדורג במקום ה-11 בכל הזמנים במספר הרצפים מעל 100 נקודות.

בעבר, היה נחשב לשחקן אפור בעל משחק עצור ונטול יצירתיות, אך כשהחל לזכות בטורנירים משמעותיים, השתפר משחקו פלאים ואף על פי שאינו מציג משחק וירטואוזי וסוחף כמו או'סאליבן וטראמפ, הוא הפך לשם מרתיע בהתמודדויות הודות לאופיו העקשני והתחרותי. הוא שחקן מאוזן בעל סגנון רציף וזורם המחשב היטב את מהלכיו ומסתמך על משחק סולידי וממושמע.

## חיים אישיים
בעברו, היה שחקן גולף חובבן אשר לקח חלק במספר טורנירים. לבסוף החליט לוותר על הגולף כמעט לחלוטין ולהתמקד בקריירת הסנוקר.

נשוי ואב לשלושה.

## קישורים חיצוניים

* 

* סטיוארט בינגהאם, באתר ה-WST

## הערות שוליים

2021 04
קטגוריה:שחקני סנוקר בריטים
קטגוריה:אלופי עולם בסנוקר
קטגוריה:ספורטאים אנגלים
קטגוריה:אנגלים שנולדו ב-1976
עונת 2021/2022 בליגה הלאומית בכדורסל

**עונת 2021/2022 ב[[הליגה הלאומית בכדורסל|ליגה הלאומית בכדורסל]]** הייתה העונה ה-56 של הליגה השנייה בחשיבותה בכדורסל בישראל.

עקב ביטול עלייתה של אליצור נתניה גם בעונה זו שחקו 15 קבוצות, 11 קבוצות ששיחקו בליגה בעונה הקודמת, ואליהן הצטרפו היורדת מליגת העל, עירוני נהריה ומכבי חיפה ושתי העולות מהליגה הארצית, מכבי מעלה אדומים והפועל מגדל העמק-יזרעאל. שיטת המשחקים בעונה זו הייתה זהה לעונה הקודמת (למעט הפלייאוף) כאשר כל קבוצה נפגשה לצמד מפגשים מול כל יריבה בשיטת בית-חוץ סך הכל 28 לכל קבוצה, בסיום העונה הסדירה חולקה הליגה לשתיים, כאשר הקבוצות במקומות 1–8 העפילו לפלייאוף העליון, והקבוצות במקומות 9–15 התחרו בסיבוב פנימי נוסף בפלייאוף התחתון.

## קבוצות

## צוות ונותני חסות

## שינויי מאמנים

## טבלת הליגה
### עונה סדירה

## פלייאוף עליון
### רבע הגמר
8 הקבוצות שהעפילו משלב העונה הסדירה התמודדו בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). בסדרת הטוב מחמש, כשהקבוצה המדורגת גבוה יותר אירחה את המשחק הראשון והשלישי (במידת הצורך), המדורגת נמוך יותר אירחה את המשחק השני והרביעי (במידת הצורך).

### חצי גמר
ארבע המעפילות משלב רבע הגמר התמודדו בסדרת הטוב מחמישה כשהקבוצה המדורגת גבוה יותר אירחה את המשחק הראשון והשלישי המדורגת נמוך יותר אירחה את המשחק השני והרביעי (במידת הצורך). המנצחת בסדרה הראשונה (מקום ראשון-מקום שמיני) התמודדה נגד המנצחת בסדרה הרביעית (מקום רביעי-מקום חמישי) ואילו המנצחת בסדרה השנייה (מקום שני-מקום שביעי) התמודדה נגד המנצחת בסדרה השלישית (מקום שלישי-מקום שישי)

### גמר

שתי המנצחות בסדרות חצי הגמר העפילו לגמר ושם התמודדו בסדרת הטוב מחמישה כשהקבוצה המדורגת גבוה יותר אירחה את המשחק הראשון והשלישי והמדורגת נמוך אירחה את המשחק השני. עקב המחלוקות בין איגוד הכדורסל לבין מנהלת הליגה מספר העולות לליגת העל טרם ידועה. במצטיין זכה השחקן שלו לוגשי.

## הבית התחתון
שבע הקבוצות שסיימו את הליגה במקומות 9–15 התמודדו בסיבוב פנימי אחד בשיטת ליגה הכולל שישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית. שתים או שלוש הקבוצות האחרונות ירדו לליגה הארצית. כאשר הוועדה המקצועית של איגוד הכדורסל המליצה על כ-3 יורדות אך תקנון האיגוד וספר המשחקים של האיגוד סותרים החלטה זו.

*במקרה של שוויון נק' למגדל העמק/יזרעאל יתרון פנימי אל מול מכבי אשדוד
*במקרה של שוויון נק' להפועל רמת גן-גבעתיים יתרון פנימי אל מול מגדל העמק/יזרעאל
*במקרה של שוויון נק' למכבי אשדוד יתרון פנימי אל מול הפועל רמת גן-גבעתיים

## פרסים
### חמישית המחזור

*במספר מחזורים לא פורסמה חמישייה עקב פיצול המחזור

### פרסים חודשיים
#### השחקן הזר של החודש

#### השחקן הישראלי של החודש

#### מאמן החודש

### השחקן הזר של הסיבוב

### השחקן הישראלי של הסיבוב

### מאמן הסיבוב

## מצטייני העונה

#### חמישיית העונה

## קישורים חיצוניים
* מידע מאתר איגוד הכדורסל

## הערות שוליים

קטגוריה:2021 בישראל: כדורסל
קטגוריה:2022 בישראל: כדורסל
קטגוריה:תחרויות כדורסל ב-2021
קטגוריה:תחרויות כדורסל ב-2022
קטגוריה:עונות בליגה השנייה בכדורסל בישראל
חורבת ניסיה

**חורבת ניסיה** היא אתר ארכאולוגי בתחומי היישוב פסגות בהרי בנימין. דעת מיעוט במחקר מזהה את האתר עם העיר המקראית העי.

## האתר והממצאים

שטחו של האתר הוא כ-15 דונם, ועל פי ההערכות חיו בו כ-400 נפש. באתר נמצאו שרידי יישוב כנעני, בהם במה שנשתמרה היטב. היישוב היה מיושב גם בתקופה הישראלית, בתקופת בית שני ובתקופה הביזנטית, ואולי אף מאוחר מכך. באתר קיימים שרידי מבנים, מערות קבורה, יקב, שני מקוואות טהרה חשמונאיים, בית בד ואולי גם שרידי חומה. בצפון-מערב האתר נמצאת מערת מסתור מימי מרד בר כוכבא.

עיקר הממצאים באתר הם מתקופת הברזל ומתקופת בית שני. באתר נתגלו תכשיטים, חרפושיות מצריות, צלמיות, כלי נשק וכלי חרס החל מתקופת הברונזה התיכונה. כמו כן, נמצא מטבע מימי המרד הגדול. בצדו האחד נכתב "שנת שתיים" ומוטבע ציור של אמפורה, ועל צדו השני נכתב "לחירות ציון" לצד ציור של עלה גפן. המטבע מופיע כיום בסמלו של יקב פסגות שמיקומו המקורי היה בסמוך לאתר, והעתק שלו מוטבע על חלק מיינות היקב. נמצא גם מטבע מימי אדריאנוס. הממצאים הניידים נמצאים כיום במוזיאון רוקפלר.
שמאל|200px|ממוזער|במה כנענית בכפר

סמוך לאתר הארכאולוגי נבנתה בריכת אגירה לרחצה, הנקראת "עין יוסף", על שמו של יוסף בן-יוסף, תושב פסגות.

## זיהוי עם העי המקראית
ממוזער|בית בד תת-קרקעי 
החל משנת 1979 חפרה את האתר משלחת חוקרים אמריקנית בראשות ד"ר דייוויד ליווינגסטון. המשלחת חפרה את האתר במשך 16 עונות חפירה, עד שנת 2002. לדעת ליווינגסטון, חורבת ניסיה היא העיר המקראית העי. זיהוי זה מסתמך בראש ובראשונה על מיקומה הגאוגרפי של העי שנמצאת מזרחית לבית אל המקראית, כמתואר במסע אברהם ובספר יהושע.ליווינגסטון חלק על הזיהוי המקובל של בית אל המקראית בכפר ביתין הצפוני לחורבת ניסיה, וזיהה אותה דווקא בעיר הפלסטינית אל-בירה. באתר ישנם ממצאים המעידים על יישוב כנעני מתקופת הברזל, עובדה היכולה להלום את הזיהוי.

רוב החוקרים לא קיבלו את זיהויו של ליווינגסטון. בין הטיעונים לשלול את מיקומה של העי בחורבת ניסיה הם: זיהויה של בית אל בביתין ולא באל-בירה; הכפר קטן מכדי להלום את התיאור המקראי על 35,000 לוחמים ו-12,000 נופלים; מהפסוקים עולה כי העי הייתה עיר מרכזית שהיו לה עיירות לוויין; המקרא מספר כי העי נשרפה ואילו באתר אין עדויות לשריפה, היעדר חומות בצורות ושערים, ועוד. עם זאת, ליווינגסטון המשיך לטעון כי חורבת ניסיה היא העי, ופרס את טענותיו בספר.
שמאל|200px|ממוזער|שלט הכניסה לאתר, שבו נטען שזהו מיקומה של העי

למרות אי-ההסכמה הגורפת עם הזיהוי של ליווינגסטון, במקרים רבים מוצג המקום כ"אתר העי" (כולל בשלט הכניסה לאתר). סמוך לאתר הוקמה שכונה של היישוב פסגות המכונה "מבוא העי" או "שכונת העי". בשלטי ההכוונה הרשמיים נקרא האתר "הכפר העברי הקדום".

## לקריאה נוספת
* דייוויד ליווינגסטון, **[https://digitalcommons.andrews.edu/cgi/viewcontent.cgi?article=1084&context=dissertations Khirbet Nisya 1979-1986: a Report on six Seasons of Excavation]**, 1989 .

## קישורים חיצוניים

* 
* הכפר העברי הקדום באתר תיירות בנימין
* הכפר העברי הקדום (חורבת ניסיה), אתר GoBimyamin
* חפירות "העי" בחורבת ניסיה באתר עמוד ענן.
* 
* בבת העי כתבה מתוך עלון "ארץ בנימין" של מועצה אזורית מטה בנימין.
* עלון מידע על האתר מטעם היישוב פסגות .
* על הספר Khirbet Nisya, באתר של ד"ר ליווינגסטון 

## הערות שוליים

קטגוריה:פסגות (יישוב)
קטגוריה:בנימין
קטגוריה:אתרי המקרא
קטגוריה:אתרים ארכאולוגיים יהודיים בארץ ישראל
קטגוריה:יהודה: אתרים ארכאולוגיים